Den Vest-Sjællandske Avis, 1841-02-26
Det orientalske Anliggende. Ved overordentlig Leilighed ere Efterretninger fra Konstantinopel af 1ste Febr. indtrufne til Wien. Divanet beskjeftigede sig dengang med Udfærdigelsen af Paschaen af Ægyptens Jnvestitur-Firman. Den 31te Jan, havde man i Konstantinopel Efterretning fra Marmarizza, at den Ottomaniske Flaade, bestaaende af 8 Linieskibe, 8 Fregatter og en Brig, som havde forladt Alexandrien den 20de og 21de Jan., var den 24de f. M. indløbet i Havnen ved Marmarizza. Admiral Pawer Pascha var med Fregatten "Nusretter og en Brig bleven tilbage i Alexandrien, saasnart han ankommer til Marmarizza, vil af de derværende Admiraler over den forbundne Eskadre, Stopford og Bandeira, de fornødne Foranstaltninger træffes til, at den Ottomaniske Flaade snarest muligt kan afgaae til Konstantinopel. - Med det Engelske Dampskib "Cyclops, som den 17de Jan. var afgaaet fra Kalfa, havde man i Marmarizza Efterretninger fra Syrien: General Jochmus havde med omtrent 8000 Mand Tyrkisk Jnfanterie og noget Cavallerie sit Hovedqvarteer i Jaffa. Emir Beschir el Kasim stod med omtrent 7000 Bjergbeboere i Safed. 3000 Mand Tyrkisk Cavallerie, som kom fra Aleppo, var over Betrut, Seide og Arre paa Marschen til Hovedqvarteret Jffg. En Ægyptisk Dampbaad havde ført en Ægyptisk Stabsofficeer og en Officeer fra den Engelske Corvet "Carysford til Jaffa; disse havde det Hverv at overbringe Jbrahim Pascha hans Faders udtrykkelige befaling, snarest muligt at begive sig med hele Armeen til Ægypten. De to ovennævnte Officerer, vare strax afgaaede fra Jaffa for at opsøge Jbrahim Pascha, som befandt sig paa Caravanveien til Mekka. Han havde efter sit Ovbrud fra Damaskus deelt sin Armee i tre Corpser: det første commanderes af Soliman Pascha, det andet af Achmed Pascha Menikli- og det tredie af Jbrahim Pascha selv. Det talrig Følge af Koner, Børn og Oppakning var meget til Hinder for Armeen paa Marschen, ogsaa led den af Mangel paa Levnetsmidler. Den Tyrkiske Civilgouverneur Achmed Aga er Jussuff var allerede den 3die Jan, ankommen til Damaskus og havde i Sultanens Navn taget Staden i Besiddelse. – Lord Ponsonby har modtaget nye Jnstructioner fra London, og ifølge disse synes han at have antaget en mere rolig og sikker Holdning. – Siden man nærmere har overveiet Sagen, er man bleven forsonet med Jdeen og Arveretten over Ægypten i Mehemed Alis Familie. Hvad man endog kan have at sige om Vicekongen, saa kan man dog ikke frakiende ham Duelighed. – Angaaende den usikkre Stilling, hvori Reschid Pascha befinder sig, hedder det i Efterretninger fra Konstantinopel af 27de Jan. Reschid Pascha, Fjenden af Monopoler, Stifteren af de frisindede Handelstractater, som i de sidste Aar afsluttedes med de første Europæiske Magter, Forfølgeren af det frygtelige Bestikkelses system, af de Tyrkiske Embedsmænds Ødselhed og Jmmoralitet, den ivrige Befordrer af Acterne af Gul hane, maaskee den eneste Mand, som besidder Duelig hed til igjen at hæve Tyrkiet, – maatte falde, naar Partiet for de gamle Former skulde opnaae sit Øie med. Angrebet lykkedes. Ministeren, lykkeligere end Chosrew, erfarede det endnu til rette Tid, det vil sige, førend Afsættelses-Decretet blev ham tilsendt. Han henvendte sig til de fremmede Gefandter, som nu sætte Alt i Bevægelse for at holde denne oplyst Mand paa sin Post. Det hedder endvidere under samme Datum, at Reschid Pascha er faldet i Unaade, og at man befrygter hans fuldkomne Fald. Under 1ste Febr. skrives: Reschid Paschas Stilling synes neget gunstigere, men de sidste Dages Bevægelse har virket skadeligt paa hans Sundhed, og man taler om, at han har lidt af et stærkt Nervetilfælde.